ৰাছিয়াই ইউক্ৰেইনৰ খেৰচন চহৰৰ পৰা সেনা প্ৰত্যাহাৰৰ কথা ঘোষণা কৰিছে। বুধবাৰে ৰাছিয়াৰ প্ৰতিৰক্ষা মন্ত্ৰী ছেৰ্গেই চইগুৱে ৰাছিয়াৰ অধিকৃত খেৰচন চহৰৰ পৰা ৰাছিয়াৰ সেনা প্ৰত্যাহাৰৰ নিৰ্দেশ দিয়ে।
ৰাছিয়াৰ ৰাষ্ট্ৰপতি ভ্লাদিমিৰ পুটিনৰ নিৰ্দেশত ছেপ্টেম্বৰত অনুষ্ঠিত গণভোটত ৰাছিয়াই ইয়াৰ অংশ কৰি লোৱা ইউক্ৰেইনৰ চাৰিটা অঞ্চলৰ ভিতৰত খেৰচন আছিল অন্যতম।
খেৰচন চহৰখন নিপাহ নদীৰ পশ্চিম পাৰত অৱস্থিত। ৰাছিয়াৰ প্ৰতিৰক্ষা মন্ত্ৰীয়ে সেনাসকলক খেৰচন চহৰখনৰ পৰা আহি নিপাহ নদীৰ পূব পাৰত অৱস্থান ল'বলৈ নিৰ্দেশ দিছে।
ইউক্ৰেইনৰ সহযোগী পশ্চিমীয়া সামৰিক মিত্ৰজোঁটৰ (নাটো) মুৰব্বী জেনছ ষ্টলটেনবাৰ্গে খেৰচনৰ পৰা ৰাছিয়াৰ সেনা প্ৰত্যাহাৰৰ বিষয়ে কৈছে। তেওঁ কয় যে ৰাছিয়াই যথেষ্ট চাপৰ সন্মুখীন হৈছে।
অৱশ্যে ইউক্ৰেইনে ৰাছিয়াৰ সেনা প্ৰত্যাহাৰৰ ঘোষণাক লৈ সন্দেহ প্ৰকাশ কৰিছে। কিয়েভে ধাৰণা কৰে যে ৰাছিয়াই সেনা প্ৰত্যাহাৰৰ কথা কৈ ইউক্ৰেইনৰ সেনাসকলক মাতি আনি আক্ৰমণ কৰিব। ইউক্ৰেইনৰ বাহিনীয়ে পৰিকল্পনা অনুসৰি প্ৰত্যাক্ৰমণ অব্যাহত ৰখাৰ কথা ঘোষণা কৰিছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
